Legal Document

Category: 10

Text:
16. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 54913 της 26 Μαρτ./7 Απρ. 1971 (ΦΕΚ Β΄ 263) Περί καθορισμού τρόπου της δι’ επιταγών πληρωμής των δαπανών των Ν.Π.Δ.Δ. Ειδικών Ταμείων, Ειδικών Κεφαλαίων και Ειδικών Υπηρεσιών, ων την διαχείρισιν ασκεί η Τράπεζα της Ελλάδος (Ν.Δ. 754/1970). ΄Εχοντες υπ’ όψει:1)Τας διατάξεις του από 20-11932 Π.Δ/τος «περί διαχειρίσεως Νομικών Προσώπων υπό της Τραπέζης της Ελλάδος», ως ετροποποιήθη δια του υπ’ αριθ. 7/24-10-1958 Β.Δ/τος (ΦΕΚ 175/1958), και 2)τας διατάξεις του άρθρ. 2 του Ν.Δ. 754/1970 «περί πληρωμής δι’ επιταγών των δαπανών των Ν.Π.Δ.Δ., Ειδικών Ταμείων, Ειδικών Κεφαλαίων και Ειδικών Υπηρεσιών, ων την διαχείρισιν ασκεί η Τράπεζα της Ελλάδος, αποφασίζομεν: Καθορίζομεν ως κατωτέρω τον τρόπον της δι’ επιταγών πληρωμής των δαπανών των Ν.Π.Δ.Δ., Ειδικών Ταμείων, Ειδικών Κεφαλαίων και Ειδικών Υπηρεσιών, ων την διαχείρισιν ασκεί η Τράπεζα της Ελλάδος. 1)Τα αρμόδια όργανα δια την εκκαθάρισιν των δαπανών των περί ων το άρθρ. 1 του Ν.Δ. 754/1970 Ν.Π.Δ.Δ. Ειδικών Ταμείων κλπ. προέρχονται βάσει των κατά νόμον δικαιολογητικών, εις την εις βάρος των οικείων πιστώσεων του προϋπολογισμού των εξόδων των, έκδοσιν χρηματικών ενταλμάτων δια το συνολικόν χρηματικόν ποσόν των δαπανών. 2)Τα αρμόδια όργανα δια την ενέργειαν της πληρωμής των δαπανών περί ων εξεδόθησαν τα κατά την προηγουμένην παράγραφον χρηματικά εντάλματα, μετά την παρ’ αυτοίς νομιμοποίησιν των δικαιούχων, ενεργουμένην είτε δια της επιδείξεως της ταυτότητος, είτε δια της προσκομίσεως των κατά νόμον πιστοποιητικών και λοιπών εγγράφων, ενεργούσι την εξόφλησιν των χρηματικών ενταλμάτων και εν συνεχεία προέρχονται εις την έκδοσιν επιταγών εις διαταγήν των δικαιούχων, πληρωτέων εκ του παρά τη Τραπέζη της Ελλάδος τηρουμένου λογαριασμού του οικείου Ν.Π.Δ.Δ. Ειδικού Ταμείου κλπ. «Πληρωμαί Ν.Π.Δ.Δ. Ειδικών Ταμείων, Ειδικών Κεφαλαίων και Ειδικών Υπηρεσιών, δύνανται να ενεργώνται, αιτήσει των δικαιούχων, δι’ εκδόσεως επιταγής εις διαταγήν της Τραπέζης της Ελλάδος και μεταφοράς εν συνεχεία του ποσού εις πίστωσιν των παρά Τραπέζαις τηρουμένων λογαριασμών των δικαιούχων, επιβαρυνομένων με τα ταχυδρομικά και την κατά νόμον προμήθειαν της Τραπέζης Ελλάδος εις περίπτωσιν μεταφοράς εκτός της έδρας των Ν.Π.Δ.Δ. Αι ως άνω επιταγαί κατά την αποστολήν των εις την Τράπεζαν της Ελλάδος θα συνοδεύωνται δι’ εγγράφου εις ο θα αναγράφωνται το ονοματεπώνυμον, πατρώνυμον, διεύθυνσις κατοικίας του δικαιούχου η Τράπεζα και ο αριθμός λογαριασμού εις ον θα μεταφερθή το πληρωτέον ποσόν». Αι ανωτέρω εντός « » διατάξεις προσετέθησαν δια της υπ’ αριθ. 166897/466 της 30 Οκτ./8 Νοεμ. 1972 (ΦΕΚ Β΄ 951) αποφ. Υπ. Οικονομικών». Πληρωμαί Ν.Π.Δ.Δ., Ειδικών Ταμείων, Ειδικών Κεφαλαίων και Ειδικών Υπηρεσιών, εις δικαιούχους διαμένοντας εις την αλλοδαπήν ή εις την ημεδαπήν αλλ’ εκτός της έδρας των Ν.Π.Δ.Δ., Ειδικών Ταμείων κλπ., δύναται να ενεργώνται δια της εκδόσεως επιταγής εις διαταγήν της Τραπέζης της Ελλάδος, συνοδευομένης υπό καταστάσεως περιλαμβανούσης το ονοματεπώνυμον, πατρώνυμον, την διεύθυνσιν κατοικίας και το καθαρόν πληρωτέον χρηματικόν ποσόν εκάστου δικαιούχου, ως και το τέλος χαρτοσήμου, εφ’ όσον κατά νόμον αι πληρωμαί αύται υπόκεινται εις τούτο. Η νομιμοποίησις των ως ανωτέρω δικαιούχων πραγματοποιείται υπό της Τραπέζης της Ελλάδος εις χείρας της οποίας θα παραμένωσι τα σχετικά δικαιολογητικά, ως και αι εξοφλητικαί αποδείξεις των δικαιούχων, δεόντως χαρτοσεσημασμέναι. Δικαιολογητικών της ούτω εις βάρος των Ν.Π.Δ.Δ. Ειδικών Ταμείων κλπ., γενομένης πληρωμής, αποτελεί η αναγγελία της Τραπέζης της Ελλάδος, περί χρεώσεως του παρ’ αυτή λογαριασμού των Ν.Π.Δ.Δ., Ειδικών Ταμείων κλπ., εκτελέσεως εκάστης εντολής πληρωμής των δικαιούχων, ως και περί της χαρτοσημάνσεως της πληρωμής, εφ’ όσον απαιτείται. 3)Το ποσόν των εν λόγω επιταγών δέον ν’ αντιπροσωπεύη το καθαρόν πληρωτέον εις τον δικαιούχον ποσόν άνευ εκπτώσεως του τυχόν αναλογούντος τέλους χαρτοσήμου, εις ας περιπτώσεις, κατά την προηγουμένην παράγραφον, η επιταγή εκδίδεται εις διαταγήν της Τραπέζης της Ελλάδος δια πληρωμάς δικαιούχων μη διαμενόντων εις την έδραν του Νομικού Προσώπου, Ειδικού Ταμείου κλπ., της επικολλήσεως του τέλους χαρτοσήμου ενεργουμένης μερίμνη της Τραπέζης της Ελλάδος. Δια τα, δια διαφόρων χρηματικών ενταλμάτων, ενταλθέντα ποσά υπέρ του αυτού δικαιούχου, εκδίδεται απαραιτήτως μία επιταγή. 4)Επί του αποκόμματος εκάστης επιταγής σημειούται ο αριθμός ή οι αριθμοί των αντιστοιχούντων προς αυτήν χρηματικών ενταλμάτων. Ομοίως επί του σώματος των χρηματικών ενταλμάτων σημειούνται οι αριθμοί των αντιστοίχως εκδιδομένων επιταγών. 5)Αι επί των χρηματικών ενταλμάτων αναγραφόμεναι κρατήσεις υπέρ Δημοσίου και Τρίτων πληρώνονται επίσης δι’ επιταγών εκδιδομένων εν τη παρ. 7 της παρούσης ορίζεται. (Αντί της σελ. 12,05(β) Σελ. 12,05(γ) Τεύχος 606-Σελ. 29 Γενικές Διατάξεις Ν.Π.Δ.Δ. 39.Α.α.16 17 «6.Αι επιταγαί υπογράφονται:α)υπό των οργάνων των εχόντων αρμοδιότητα δια την υπογραφήν των χρηματικών ενταλμάτων ή β)υπό του Προέδρου ή, έχοντος την ιδιότητα του μονίμου υπαλλήλου του Δημοσίου ή Ν.Π.Δ.Δ. μέλους του διοικούντος το Ν.Π.Δ.Δ.Δ κλπ. Συλλογικού Οργάνου ή υπό μονίμου υπαλλήλου του Ν.Π.Δ.Δ. ή ετέρου Ν.Π.Δ.Δ.Δ, ή μονίμου δημοσίου υπαλλήλου, ασκούντων κατά νόμον καθήκοντα οργάνου του Νομικού Προσώπου, οριζομένων δι’ αποφάσεως του Συλλογικού τούτου Οργάνου. Εφ’ όσον το πληρωτέον ποσόν υπερβαίνη τας δραχ. 100.000, η επιταγή υπογράφεται και υπό δευτέρου προσώπου, οριζομένου κατά τα ανωτέρω, εκ των εν τω προηγουμένω εδαφίω αναφερομένων οργάνων. Δια των αυτών αποφάσεων ορίζονται και οι αναπληρωταί των ως άνω, κατά περίπτωσιν, αρμοδίων, δια την υπογραφήν των επιταγών, οργάνων. Κείμεναι ειδικαί διατάξεις των Ιδρυτικών νόμων, Δ/των ή κανονισμών των Ν.Π.Δ.Δ., Ειδικών Ταμείων, Ειδικών Κεφαλαίων και Ειδικών Υπηρεσιών, δια των οποίων ρυθμίζονται άλλως τα της υπογραφής των επιταγών, δεν θίγονται υπό των διατάξεων της παρούσης παραγράφου. Τα υπογράφοντα τας επιταγάς ως ανωτέρω όργανα, ευθύνονται προσωπικώς δια την, κατά τας διατάξεις της παρούσης, έκδοσιν, ως και δια την κανονικήν συμπλήρωσιν αυτών». Η παρ. 6 αντικατασταθείσα δια της παρ. 1 της υπ’ αριθ. 184694/1001 π.έ. της 20/28 Ιαν. 1976 (ΦΕΚ Β΄ 105) αποφ. Υπ. Οικονομικών, αντικατεστάθη εκ νέου δια της παρ. 1 της υπ’ αριθ. 38876/133 της 22 Μαρτ./10 Απρ. 1976 (ΦΕΚ Β΄ 479) ομοίας. ΄Εναρξις ισχύος από 1 Ιουν. 1976. 7.Εντός του πρώτου δεκαημέρου εκάστου μηνός, τα Ν.Π.Δ.Δ., Ειδικά Ταμεία, Ειδικά Κεφάλαια και Ειδικαί Υπηρεσίαι, υποχρεούνται να προβαίνωσιν εις την απόδοσιν των υπέρ του Δημοσίου και Τρίτων αναλογουσών πάσης φύσεως κρατήσεων επί των κατά τον προηγούμενον μήναν εκδοθέντων και εξοφληθέντων χρηματικών ενταλμάτων, των μεν αφορωσών το Δημόσιον δι’ επιταγής εκδιδομένης εις διαταγήν του αρμοδίου Δημοσίου Ταμείου, των δε αφορωσών τους τρίτους δι’ επιταγής εκδιδομένης εις διαταγήν της Τραπέζης της Ελλάδος. Αι εις διαταγήν των Δημοσίων Ταμείων εκδιδόμεναι ως άνω επιταγαί γίνονται δεκταί υπό τούτων, ανεξαρτήτως ποσού, έναντι εκδόσεως, κατά τα κεκανονισμένα τριπλοτύπων εισπράξεως υπό τους οικείους Κωδικούς αριθμούς εσόδων του Γενικού Προϋπολογισμού του Κράτους, άτινα αποστέλλονται μερίμνη αυτών, εις τα ενδιαφερόμενα Ν.Π.Δ.Δ., Ειδικά Ταμεία κλπ. Σελ. 12,06(γ) Τεύχος 606-Σελ. 30 Αι ενεργούμεναι υπέρ Δημοσίου Κρατήσεις δια φόρους, τέλη κλπ., καταβαλλόμεναι, κατά νόμον, εις τακτά χρονικά διαστήματα (Ν.Δ. 3323/55, Α.Ν. 239/67), αποδίδονται εντός των υπό των εκάστοτε κειμένων διατάξεων οριζομένων χρονικών ορίων, κατά την ανωτέρω διαδικασίαν. Αι αντιπροσωπευτικαί αύται των κρατήσεων επιταγαί θα συνοδεύωνται απαραιτήτως υπό συγκεντρωτικής καταστάσεως κρατήσεων εμφαινούσης τα ποσά των υπέρ Δημοσίου ή τρίτων κρατήσεων, διακεκριμένως κατά δικαιούχον. Τα ποσά των υπέρ τρίτων κρατήσεων υποχρεούται η Τράπεζα της Ελλάδος, όπως, φέρη απ΄ευθείας εις πίστωσιν των, παρά Τραπέζαις ή Τραπεζικοίς Οργανισμοίς, τηρουμένων λογαριασμών των δικαιούχων Νομικών Προσώπων κλπ., υπό σχετικήν ειδοποίησιν αυτών. Εξαιρετικώς, όσον αφορά τας υπέρ του Ι.Κ.Α. κρατήσεις (εργοδότου και ησφαλισμένου) εκδίδονται χωρισταί επιταγαί επί της Τραπέζης της Ελλάδος και εις διαταγήν υπαλλήλου του Νομικού Προσώπου Δημοσίου Δικαίου, Ειδικού Ταμείου κλπ., δια την υπό τούτου, βάσει των αντιστοιχουσών εις έκαστον χρηματικόν ένταλμα κρατήσεων αγοράν και επικόλλησιν των ενσήμων Ι.Κ.Α. επί των βιβλιαρίων των μισθωτών κλπ. 8.Η Τράπεζα της Ελλάδος αναγράφει τόσον επί των οικείων λογαριασμών των ανωτέρω Ν.Π.Δ.Δ. Ειδικών Ταμείων κλπ., όσον και επί των προς αυτά αποστελλομένων αντιγράφων λογαριασμών και των αναγγελιών χρεώσεως τούτων, και τους αριθμούς των υπ’ αυτής εξοφλουμένων επιταγών, προς διευκόλυνσιν των, εκ μέρους των Ν.Π.Δ.Δ. κλπ. και του Ελεγκτικού Συνεδρίου, διενεργουμένων ελέγχων. 9.Η Τράπεζα της Ελλάδος υποχρεούται, όπως εφοδιάζη εγκαίρως τα μετ’ αυτής συναλλασσόμενα ως άνω Νομικά Πρόσωπα, Ειδικά Ταμεία, Ειδικά Κεφάλαια και Ειδικάς Υπηρεσίας δια των αναγκαιούντων στελεχών (μπλοκ) επιταγών και ειδικών εντύπων (αναλυτικαί και συγκεντρωτικαί καταστάσεις, μετά των απαραιτήτων αντιγράφων, ως τα συνημμένα υποδείγματα), δια την καθ’ ημέραν καταχώρισιν και την, κατά την παρ. 7 της παρούσης αποφάσεως, απόδοσιν των επί των χρηματικών ενταλμάτων αναγεγραμμένων κρατήσεων υπέρ Δημοσίου και Τρίτων. 39.Α.α.16 Γενικές Διατάξεις Ν.Π.Δ.Δ. 18 10.Τα αρμόδια όργανα δια την παρακολούθησιν των δοσοληψιών των Νομικών Προσώπων Δημοσίου Δικαίου, Ειδικών Ταμείων, Ειδικών Κεφαλαίων και Ειδικών Υπηρεσιών κατά την εξόφλησιν των χρηματικών αυτών ενταλμάτων προέρχονται, χρεώσει του προϋπολογισμού των εξόδων υπό το οικείον Κεφάλαιον και άρθρον, δια του συνολικού ποσού του χρηματικού εντάλματος, εις πίστωσιν: α)του Ταμείου ή του παρά τη Τραπέζη της Ελλάδος τηρουμένου λογαριασμού Ταμειακής διαχειρίσεώς των, δια το καθαρόν εις δικαιούχον ποσόν, δι’ ο εξεδόθη, ως άνω, η σχετική επιταγή πληρωμής, και β)του τρεχομένου εκτός προϋπολογισμού λογαριασμού «Αποδοτέαι κρατήσεις» τηρουμένων κατά δικαιούχων δια τας επί του εντάλματος αναγραφομένας κρατήσεις υπέρ Δημοσίου και Τρίτων. Ο τρεχούμενος ούτος λογαριασμός τακτοποιείται δια της, κατά τα εν τη παρ. 7 της παρούσης οριζόμεναι εκδόσεως της αντιπροσωπευτικής των ενεργηθεισών κρατήσεων επιταγής, πιστώσει του Ταμείου ή του παρά τη Τραπέζη της Ελλάδος λογαριασμού Ταμειακής διαχειρίσεως. 11.Πάσα εγγραφή ποσού εις πίστωσιν των εν τη προηγουμένη παραγράφω τρεχουμένων λογαριασμών «Αποδοτέαι κρατήσεις» πραγματοποιείται δια της εκδόσεως των προβλεπομένων υπό των κειμένων διατάξεων των Ν.Π.Δ.Δ., Ειδικών Ταμείων κλπ., παραστατικών εισπράξεως, εφ’ ων θ’ αναγράφηται η ένδειξις, ότι εκδίδεται τη πιστώσει του οικείου λογαριασμού, αποδοτέων κρατήσεων, ως και ο αριθμός του χρηματικού εντάλματος εις ο αφορά. 12.ΤΟ αρμόδιον όργανον του Ν.Π.Δ.Δ., Ειδικού Ταμείου κλπ., καταχωρεί εις τας καταστάσεις κρατήσεων τας δι’ έκαστον εξοφληθέν, διαρκούντος του μηνός, χρηματικόν ένταλμα, αναλογούσας υπέρ Δημοσίου και Τρίτων κρατήσεις, αντίγραφα των οποίων διαβιβάζει μόνον εις τους δικαιούχους τρίτους προς ενημέρωσίν των, ποιούμενον, εν τω διαβιβαστικώ εγγράφω, μνείαν και του αριθμού της εκδοθείσης οικείας επιταγής πληρωμής. Η ισχύς της παρούσης άρχεται από της πρώτης Ιουλ. 1971. «13)Τα εν τη παρ. 10 της παρούσης όργανα καταχωρούν εις οικείαν στήλην του Βιβλίου Ημερολογίου, αφορώσαν εις την εξόφλησιν του χρηματικού εντάλματος, τον αριθμόν της επιταγής και την ημερομηνίαν εκδόσεως αυτής. Τα αυτά, ως ανωτέρω, όργανα τηρούν υποχρεωτικώς Βιβλίον Επιταγών, εις το οποίον εμφανίζονται κατά στήλας: α)Ο αριθμός και η ημερομηνία εκδόσεως της επιταγής. β)Το ονοματεπώνυμον ή η επωνυμία ή ο τίτλος του φυσικού ή νομικού προσώπου, εις διαταγήν του οποίου εκδίδεται η επιταγή. γ)Το πληρωτέον δια της επιταγής ποσόν. δ)Ο αριθμός ή οι αριθμοί των δι’ εκάστης επιταγής εξοφλουμένων χρηματικών ενταλμάτων. ε)Το καθαρόν πληρωτέον ποσόν εκάστου χρηματικού εντάλματος και ς)Η ημερομηνία εξοφλήσεως της επιταγής. Η εφαρμογή της παρούσης παραγράφου άρχεται από του οικονομικού έτους 1976». «14)Δι’ αποφάσεως του διοικούντος το Ν.Π.Δ.Δ. Ειδικόν Ταμείον, Ειδικόν Κεφάλαιον και Ειδικήν Υπηρεσίαν συλλογικού οργάνου ανατίθεται εις μέλος αυτού ή εις υπάλληλον του Ν.Π.Δ.Δ. η διενέργεια ελέγχου των, υπό της Τραπέζης της Ελλάδος αποστελλομένων, αντιγράφων κινήσεως του παρ’ αυτή τηρουμένου λογαριασμού, δια την διαπίστωσιν του συμφώνου τούτων προς τας, εις το Βιβλίον Ημερολόγιον και το Βιβλίον Επιταγών, εγγραφάς. Τα καθήκοντα διενεργείας του ως ανωτέρω ελέγχου των αντιγράφων κινήσεως λογαριασμού είναι ασυμβίβαστα προς τα καθήκοντα, περί ων αι παρ. 2, 10 και 13 της παρούσης». Αι παρ. 13 και 14 προσετέθησαν δια της παρ. ΙΙ της υπ’ αριθ. 184694/1001 π.έ. της 20/28 Ιαν. 1976 (ΦΕΚ Β΄ 105) αποφ. Υπ. Οικονομικών. Έναρξις ισχύος της παρ. 13 από του οικον. έτους 1976 και της παρ. 14 από της 1 Απρ. 1976. Βλ. και Β.Δ. 776/1972 περί επεκτάσεως ενίων διατάξεων του Ν.Δ. 321/1969 περί δημοσίου λογιστικού επί των Ν.Π.Δ.Δ. (τόμ. 25 σελ. 79).